title: Regulamentul de punere în aplicare (UE) nr. 597/2013 al Comisiei din 19 iunie 2013 de aprobare a unei modificări minore a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Rogal świętomarciński (IGP)]

text:
               25.6.2013

               RO

               Jurnalul Oficial al Uniunii Europene

               L 172/4

         REGULAMENTUL DE PUNERE ÎN APLICARE (UE) NR. 597/2013 AL COMISIEI
   din 19 iunie 2013
   de aprobare a unei modificări minore a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Rogal świętomarciński (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 53 alineatul (2) a doua teză,
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Poloniei de aprobare a unei modificări a elementelor din caietul de sarcini al indicației geografice protejate „Rogal świętomarciński”, înregistrată în temeiul Regulamentului (UE) nr. 1070/2008 al Comisiei (2).

               (2)

               Cererea are drept scop modificarea caietului de sarcini pentru a reduce limita inferioară a intervalului de greutate a produsului.

               (3)

               Comisia a examinat modificarea în cauză și a hotărât că este justificată. Deoarece modificarea este minoră, Comisia o poate aproba fără a recurge la procedura prevăzută la articolele 50-52 din Regulamentul (UE) nr. 1151/2012,

         ADOPTĂ PREZENTUL REGULAMENT:
   Articolul 1
   Caietul de sarcini al indicației geografice protejate „Rogal świętomarciński” se modifică în conformitate cu anexa I la prezentul regulament.
   Articolul 2
   Documentul unic consolidat care reia elementele principale ale caietului de sarcini figurează în anexa II la prezentul regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 iunie 2013.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO L 290, 31.10.2008, p. 16.

      ANEXA I
      A fost aprobată următoarea modificare a caietului de sarcini al indicației geografice protejate „Rogal świętomarciński”:
      Limita inferioară a intervalului de greutate pentru „Rogal świętomarciński” se reduce la 150 g, așadar greutatea produsului va fi cuprinsă între 150 și 250 g.
      Modificarea propusă este dictată de schimbările survenite în comportamentul consumatorilor, care, de ceva vreme, și-au exprimat dorința de a li se oferi un croissant care cântărește mai puțin. Obiceiurile alimentare s-au schimbat și, având în vedere dimensiunea sa actuală, „Rogal świętomarciński” este considerat prea mare pentru o porție de dulce, în special în condițiile în care în prezent acesta este fabricat și consumat pe parcursul întregului an, nu numai de ziua Sfântului Martin. Reducerea limitei inferioare a greutății va stimula cererea și, implicit, va extinde plaja de consumatori vizați, iar acest lucru se presupune că va ajuta și la diseminarea de informații despre sistemul IGP.
      Reducerea greutății produsului nu va afecta în niciun fel caracteristicile specifice ale „Rogal świętomarciński”, definite la punctul 5.2 din documentul unic, și nici gustul său.
      Modificarea presupune, de asemenea, eliminarea următoarei teze referitoare la dimensiunile croissantului de la punctul 3.2 din documentul unic: „[…] se încadrează într-un pătrat de aproximativ 14 × 14 cm, având o înălțime de aproximativ 7 cm în punctul în care este cel mai gros și o lățime de aproximativ 10 cm”. Aceasta este o consecință a modificării greutății permise a produsului, neexistând nicio justificare pentru menținerea dimensiunilor indicate în acest caz. Totodată, nu are sens să se indice alte dimensiuni, deoarece acestea ar fi dificil de specificat având în vedere că greutatea va varia în limite largi. Această situație se datorează parțial și procesului de fabricare, brutarii artizani neputând influența cât de mult crește aluatul în volum. Trebuie subliniat că eliminarea cerințelor referitoare la dimensiunile produsului nu va afecta în niciun fel forma sa specifică, care trebuie păstrată indiferent de greutatea sa.

      ANEXA II
      DOCUMENT UNIC CONSOLIDAT
      Regulamentul (CE) nr. 510/2006 al Consiliului privind protecția indicațiilor geografice și a denumirilor de origine ale produselor agricole și alimentare (1)

         „ROGAL ŚWIĘTOMARCIŃSKI”

      Nr. CE: PL-PGI-0105-01023-24.07.2012

         IGP (X) DOP ()

      1.   Denumire

      „Rogal świętomarciński”
      Denumirea „Rogal świętomarciński” îndeplinește cerințele prevăzute la articolul 2 alineatul (2) din Regulamentul (CE) nr. 510/2006 și este denumirea utilizată în mod obișnuit pentru a descrie un croissant produs în Poznań, capitala regiunii Wielkopolska, și în câteva orașe învecinate. Numele acestui produs de patiserie provine din tradiția de a fabrica și de a consuma, în ziua de Sfântul Martin (11 noiembrie), croissante cu o umplutură caracteristică produse în aria vizată.
      2.   Statul membru sau țara terță

      Polonia
      3.   Descrierea produsului agricol sau alimentar

      3.1.   Tip de produs

                  Clasa 2.4:

                  Produse de panificație, produse de patiserie, produse de cofetărie, biscuiți

            3.2.   Descrierea produsului căruia i se aplică denumirea de la punctul 1

      „Rogal świętomarciński” are formă de semilună, este acoperit cu glazură și presărat cu nuci mărunțite. Secțiunea sa transversală este ovală. Produsul cântărește între 150 și 250 g. Culoarea sa la suprafață variază de la auriu închis la maro deschis. Aluatul este de culoare crem, iar umplutura este maronie, variind de la maroniu deschis la maroniu închis. Aluatul copt are o consistență elastică și sfărâmicioasă, iar în secțiune transversală este poros, având straturi vizibile. Mai aproape de mijloc, rulourile de aluat sunt umplute cu semințe de mac. În centru, aluatul are o umplutură de semințe de mac care este umedă la atingere. Gustul și aroma caracteristice (dulce cu un ușor gust de migdale) provin de la ingredientele pe care le conține: aluatul dospit și umplutura de semințe de mac.
      3.3.   Materii prime (numai pentru produsele prelucrate)

      Pentru a fabrica un „rogal świętomarciński” se utilizează următoarele ingrediente:

                  —

                  pentru aluat: făină de grâu, margarină, lapte, ouă, drojdie, sare, zahăr, aromă de lămâie;

                  —

                  pentru umplutură: semințe de mac alb, zahăr, bucățele fărâmițate de chec, ouă lichide, margarină, stafide, nuci, fructe în sirop sau confiate (cireșe, pere, coajă de portocale), aromă de migdale;

                  —

                  alte ingrediente (strat decorativ): glazură și nuci mărunțite.

            Făina trebuie să aibă un conținut de gluten elastic de peste 27 %. Acest lucru înlesnește întinderea aluatului și obținerea consistenței sfărâmicioase caracteristice după ce aluatul uns cu margarină se împăturește și se rulează.
      3.4.   Hrană pentru animale (numai pentru produsele de origine animală)

      —
      3.5.   Etape specifice ale producției care trebuie să se desfășoare în aria geografică delimitată

                  —

                  Prepararea aluatului dospit

                  —

                  Prepararea aluatului de croissant

                  —

                  Prepararea umpluturii de semințe de mac

                  —

                  Umplerea și modelarea în formă de croissant

                  —

                  Coacerea

                  —

                  Decorarea

            3.6.   Norme specifice privind felierea, răzuirea, ambalarea etc.

      —
      3.7.   Norme specifice privind etichetarea

      „Rogal świętomarciński” poate fi vândut fără ambalaj. În cazul în care se folosește ambalajul, eticheta „Rogal świętomarciński” trebuie să includă, de asemenea, simbolul de indicație geografică protejată și mențiunea „indicație geografică protejată”.
      4.   Delimitarea concisă a ariei geografice

      Orașul Poznań, astfel cum este definit de granițele sale administrative, districtul Poznań și următoarele districte din provincia Wielkopolskie:
      Chodzież, Czarnków, Gniezno, Gostyń, Grodzisk, Jarocin, Kalisz și orașul Kalisz,
      Koło, Konin și orașul Konin, Kościan, Krotoszyn, Leszno și orașul Leszno, Nowy Tomyśl, Oborniki, Ostrów, Piła, Pleszew, Rawicz, Słupca, Szamotuły, Śrem, Środa, Wągrowiec, Wolsztyn, Września
      5.   Legătura cu aria geografică

      5.1.   Specificitatea ariei geografice

      Denumirea „Rogal świętomarciński” își are originile în tradiția de a fabrica și de a consuma croissante cu umplutură caracteristică în ziua de Sfântul Martin (11 noiembrie). Acest obicei provine din orașul Poznań și din zona din jurul acestuia.
      Sărbătorirea zilei de Sfântul Martin datează din secolul al XVI-lea și este legată de sfârșitul campaniei agricole. Principala stradă din Poznań este numită după Sfântul Martin, în onoarea acestuia având loc în fiecare an festivități care fac parte din patrimoniul întregii comunități a orașului.
      Reputația „Rogal świętomarciński” a fost dată de patisierii și brutarii din orașul Poznań, capitala regiunii Wielkopolska, și din zona din jurul acestuia. De 150 de ani, brutarii oferă acest produs locuitorilor orașului, în ziua de Sfântul Martin. Tradiția s-a răspândit în districtele învecinate din provincia Wielkopolskie.
      Cu timpul, „Rogal świętomarciński” a devenit disponibil pe tot parcursul anului, dar produsul continuă să fie fabricat și consumat mai mult în jurul zilei Sfântului Martin.
      5.2.   Specificitatea produsului

      Caracteristicile tipice ale „Rogal świętomarciński” sunt legate de cunoștințele și meșteșugul producătorilor, care îl fabrică conform unui caiet de sarcini. Produsul posedă o calitate specifică care rezultă din aspectul exterior, forma, gustul și mirosul său și din utilizarea unui ingredient special (semințe de mac alb) pentru umplutură.
      Se folosește un aluat de croissant dospit. Acesta este un aluat dospit care, după ce a crescut și s-a răcit, se rulează împreună cu margarina pentru a se obține foitajul care, în timpul coacerii, dobândește o textură ușoară și specific sfărâmicioasă. În conformitate cu așa-numita rețetă „de trei ori câte trei”, două treimi din aluat se ung cu un strat de margarină și se împăturesc apoi în trei, astfel încât să fie trei straturi de aluat alternate cu două straturi de grăsime. Apoi aluatul se rulează și se împăturește încă de două ori în trei sau o dată în patru. Astfel se obțin straturile de foitaj caracteristice aluatului de croissant.
      Umplutura de semințe de mac alb, la care se adaugă aromă de migdale, face ca „Rogal świętomarciński” să se diferențieze clar față de alte produse de patiserie dulci. Semințele de mac alb sunt un ingredient special, utilizat rar.
      Următoarele elemente sunt esențiale pentru obținerea naturii excepționale a produsului:

                  —

                  aluatul sfărâmicios de croissant, care conține următoarele ingrediente: făină de grâu, margarină, lapte, ouă, drojdie, sare, zahăr, aromă de lămâie;

                  —

                  umplutura, preparată în principal din semințe de mac alb, la care se adaugă: zahăr, bucățele fărâmițate de chec, ouă lichide, margarină, stafide, nuci, fructe în sirop sau confiate (cireșe, pere, coajă de portocale) și aromă de migdale;

                  —

                  metoda de împăturire a aluatului, umplerea acestuia cu o pastă de semințe de mac, glazura și nucile mărunțite folosite pentru a-l decora influențează forma finală unică și aspectul general al acestui produs de patiserie.

            Combinarea acestor ingrediente, precum și foitajul sfărâmicios specific fac ca „Rogal świętomarciński” să fie un produs excepțional și unic.
      5.3.   Legătura cauzală dintre aria geografică și calitatea sau caracteristicile produsului (pentru DOP) sau o calitate anume, reputația sau alte caracteristici ale produsului (pentru IGP)

      Istoria, tradiția și reputația „Rogal świętomarciński”
      De cel puțin 150 de ani „Rogal świętomarciński” se bucură constant de popularitate și succes în Poznań. Cetățenii din Poznań și vizitatorii acestui oraș de pe râul Warta asociază acest produs cu sărbătorirea zilei de Sfântul Martin, la 11 noiembrie. Reputația sa este atestată de numeroase legende și tradiții referitoare la momentul în care a început să se fabrice acest produs de patiserie.
      Conform uneia dintre aceste legende, prima persoană care a făcut „Rogal świętomarciński” în Poznań a fost cofetarul Józef Melzer, care l-a încurajat pe angajatorul său să producă croissante pentru a fi apoi distribuite persoanelor nevoiașe din oraș. Se spune că acestuia i-a venit ideea în noiembrie 1891, după ce a ascultat predica lui Jan Lewicky, preotul parohiei din Saint Martin, care a cerut onorarea sfântului patron al parohiei, ce personifică dragostea de aproape său și este, totodată, patronul brutarilor, printr-un act de compasiune față de populația săracă din Poznań.
      Și forma de croissant are rădăcini tradiționale. Originea sa este atribuită momentului în care regele Ioan III Sobieski a repurtat o victorie asupra turcilor la porțile Vienei. În 1683, regele Ioan III Sobieski al Poloniei a capturat multe steaguri turcești, pe care apărea o semilună. Această formă a servit drept model pentru producerea „Rogal świętomarciński”, în amintirea victoriei respective. Conform unei alte legende din Poznań, forma evocă potcoava pierdută de calul Sfântului Martin.
      Cea mai veche mențiune cunoscută referitoare la producerea acestor croissante de ziua Sfântului Martin a apărut în Gazeta Wielkiego Księstwa Poznańskiego [Monitorul Marelui Ducat de Poznan] din 10 noiembrie 1852 și a fost făcută de cofetarul Antoni Pfitzner, care își deschisese un magazin cu trei ani în urmă pe strada Wrocławska din Poznań.

         „Mâine, joi, la cofetăria lui A. Pfitzner de pe strada Wrocławska, puteți gusta croissante umplute, la diferite prețuri.”

      Denumirea „Rogal świętomarciński” a fost utilizată pentru prima dată într-un anunț publicat în presă la 11 noiembrie 1860.
      După cel de Al Doilea Război Mondial, tradiția de a produce „Rogal świętomarciński” a fost continuată de patisierii și brutarii particulari din Poznań. Legea naționalizării din 3 ianuarie 1946 nu a vizat micile întreprinderi artizanale. Tipul de umplutură utilizat în acest produs de patiserie s-a modificat la momentul respectiv. Având în vedere dificultățile de aprovizionare, ingredientele pentru umplutura de migdale erau practic imposibil de procurat, iar cofetarii și brutarii au început să înlocuiască această umplutură de migdale cu una de semințe de mac alb.
      Începând din anii 1960, ziarele au raportat periodic cantitatea de croissante consumată de cetățenii din Poznań la 11 noiembrie. Grație acestei surse de informații, se știe în prezent că a crescut consumul de la puțin peste 10 tone la începutul anilor 1960 la aproximativ 42,5 tone în 1969. Actualmente, producătorii din Poznań vând, în medie, 250 de tone din acest produs de ziua Sfântului Martin, iar vânzările anuale din regiune sunt de aproximativ 500 de tone.
      „Rogal świętomarciński” a devenit un simbol al orașului Poznań, cu care sunt tratați invitații oficiali. În 2004, Organizația poloneză de turism a acordat produsului un premiu, acesta fiind descris după cum urmează:
      „… un produs de patiserie tradițional fabricat după o rețetă unică, numai în Poznań, de ziua Sfântului Martin …”. Aceste informații demonstrează reputația acestui produs specific și asocierea sa cu Poznań și cu întreaga regiune.

         Trimitere la publicarea caietului de sarcini

      [articolul 5 alineatul (7) din Regulamentul (CE) nr. 510/2006]
      http://www.minrol.gov.pl/pol/Jakosc-zywnosci/Produkty-regionalne-i-tradycyjne/Zlozone-wnioski-o-rejestracje-Produkty-regionalne-i-tradycyjne/OGLOSZENIE-MINISTRA-ROLNICTWA-I-ROZWOJU-WSI-z-dnia-29-maja-2012-roku

         (1)  JO L 93, 31.3.2006, p. 12. Înlocuit de Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare.


title: Regulamentul de punere în aplicare (UE) 2015/2235 al Comisiei din 2 decembrie 2015 de stabilire a coeficientului de atribuire care urmează să se aplice licențelor de export pentru anumite produse lactate care urmează să fie exportate către Republica Dominicană în cadrul contingentului menționat în Regulamentul (CE) nr. 1187/2009

text:
               3.12.2015

               RO

               Jurnalul Oficial al Uniunii Europene

               L 317/31

         REGULAMENTUL DE PUNERE ÎN APLICARE (UE) 2015/2235 AL COMISIEI
   din 2 decembrie 2015
   de stabilire a coeficientului de atribuire care urmează să se aplice licențelor de export pentru anumite produse lactate care urmează să fie exportate către Republica Dominicană în cadrul contingentului menționat în Regulamentul (CE) nr. 1187/2009
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188,
   întrucât:

               (1)

               Secțiunea 3 din capitolul III din Regulamentul (CE) nr. 1187/2009 al Comisiei (2) stabilește procedura de alocare a licențelor de export pentru anumite produse lactate care urmează să fie exportate către Republica Dominicană în temeiul unui contingent deschis pentru țara respectivă.

               (2)

               Articolul 29 din Regulamentul de punere în aplicare (CE) nr. 1187/2009 prevede posibilitatea ca agenții economici să depună cereri de licențe de export de la 1 la 10 noiembrie dacă rămâne vreo cantitate disponibilă în cadrul contingentului după perioada de depunere a cererilor de licență prevăzută la articolul 29 primul paragraf din Regulamentul (CE) nr. 1187/2009.

               (3)

               Articolul 1 din Regulamentul de punere în aplicare (UE) 2015/987 al Comisiei (3) stipulează că pentru anul contingentar 2015/2016 cantitatea totală rămasă este de 3 843 de tone.

               (4)

               Cererile depuse între 1 și 10 noiembrie 2015 pentru perioada rămasă din anul contingentar în curs 2015/2016 au ca obiect cantități mai mici decât cele disponibile. Ca urmare, este necesar ca, în temeiul articolului 31 alineatul (3) al patrulea paragraf din Regulamentul (CE) nr. 1187/2009, să se prevadă alocarea cantității rămase. Licențele de export pentru aceste cantități rămase ar trebui eliberate numai dacă se comunică autorității competente cantitățile suplimentare acceptate de agentul economic respectiv și dacă agenții economici interesați constituie o garanție,

         ADOPTĂ PREZENTUL REGULAMENT:
   Articolul 1
   Se acceptă cererile de licențe de export depuse între 1 și 10 noiembrie 2015 pentru perioada rămasă din anul contingentar în curs 2015/2016.
   Cantitățile care fac obiectul cererilor de licențe de export menționate la primul paragraf pentru produsele menționate la articolul 27 alineatul (2) din Regulamentul (CE) nr. 1187/2009 se multiplică cu un coeficient de atribuire de 1,175948.
   Licențele de export pentru cantitățile care depășesc cantitățile pentru care s-au depus cereri și care sunt alocate în conformitate cu coeficientul stabilit la al doilea paragraf se eliberează după primirea acordului din partea agentului economic în termen de o săptămână de la data publicării prezentului regulament și sub rezerva constituirii garanției corespunzătoare.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 decembrie 2015.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  Regulamentul (CE) nr. 1187/2009 al Comisiei din 27 noiembrie 2009 de stabilire a normelor speciale de aplicare a Regulamentului (CE) nr. 1234/2007 al Consiliului în ceea ce privește licențele de export și restituirile la export în sectorul laptelui și produselor lactate (JO L 318, 4.12.2009, p. 1).

      (3)  Regulamentul de punere în aplicare (UE) 2015/987 al Comisiei din 24 iunie 2015 de stabilire a coeficientului de atribuire care urmează să se aplice licențelor de export pentru anumite produse lactate care urmează să fie exportate către Republica Dominicană în cadrul contingentului menționat în Regulamentul (CE) nr. 1187/2009 (JO L 159, 25.6.2015, p. 51).


title: Regulamentul de punere în aplicare (UE) nr. 484/2011 al Comisiei din 18 mai 2011 de înregistrare a unei denumiri în Registrul denumirilor de origine protejate și al indicațiilor geografice protejate [Gönci kajszibarack (IGP)]

text:
               20.5.2011

               RO

               Jurnalul Oficial al Uniunii Europene

               L 133/4

         REGULAMENTUL DE PUNERE ÎN APLICARE (UE) NR. 484/2011 AL COMISIEI
   din 18 mai 2011
   de înregistrare a unei denumiri în Registrul denumirilor de origine protejate și al indicațiilor geografice protejate [Gönci kajszibarack (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 7 alineatul (4) primul paragraf,
   întrucât:

               (1)

               În conformitate cu articolul 6 alineatul (2) primul paragraf și în temeiul articolului 17 alineatul (2) din Regulamentul (CE) nr. 510/2006, cererea de înregistrare a denumirii „Gönci kajszibarack” depusă de Ungaria a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 7 din Regulamentul (CE) nr. 510/2006, această denumire trebuie, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 mai 2011.

            Pentru Comisie, pentru președinte

         Dacian CIOLOŞ

            Membru al Comisiei

      (1)  JO L 93, 31.3.2006, p. 12.

      (2)  JO C 247, 14.9.2010, p. 6.

      ANEXĂ
      Produse agricole destinate consumului uman enumerate în anexa I la tratat:

         Clasa 1.6.   Fructe, legume și cereale în stare proaspătă sau prelucrate

      UNGARIA
      Gönci kajszibarack (IGP)


title: Regulamentul de punere în aplicare (UE) 2015/1799 al Comisiei din 5 octombrie 2015 privind clasificarea anumitor mărfuri în Nomenclatura combinată

text:
                  8.10.2015

                  RO

                  Jurnalul Oficial al Uniunii Europene

                  L 263/14

            REGULAMENTUL DE PUNERE ÎN APLICARE (UE) 2015/1799 AL COMISIEI
      din 5 octombrie 2015
      privind clasificarea anumitor mărfuri în Nomenclatura combinată
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
      întrucât:

                  (1)

                  Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

                  (2)

                  Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

                  (3)

                  În temeiul acestor reguli generale, mărfurile descrise în coloana (1) a tabelului din anexă trebuie clasificate sub codul NC indicat în coloana (2), pe baza motivelor care figurează în coloana (3) a tabelului menționat.

                  (4)

                  Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

                  (5)

                  Măsurile prevăzute de prezentul regulament sunt conforme cu avizul Comitetului Codului vamal,

            ADOPTĂ PREZENTUL REGULAMENT:
      Articolul 1
      Mărfurile descrise în coloana (1) a tabelului din anexă se clasifică în Nomenclatura combinată sub codul NC indicat în coloana (2) a tabelului menționat.
      Articolul 2
      Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 5 octombrie 2015.

               Pentru Comisie,

               pentru președinte

            Heinz ZOUREK

               Director general Direcția Generală Impozitare și Uniune Vamală

         (1)  JO L 256, 7.9.1987, p. 1.

         (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).

         ANEXĂ

                     Descrierea mărfurilor

                     Clasificare (Cod NC)

                     Motive

                     (1)

                     (2)

                     (3)

                     Un produs sub formă de pulbere, condiționat pentru vânzarea cu amănuntul într-o cutie din plastic care conține 300 de grame. Doza zilnică recomandată (10 g) este compusă din (în miligrame):

                                                —

                                                aminoacizi (amestec de arginină și citrulină)

                                    5 200

                                                —

                                                vitamina C (sub formă de acid ascorbic)

                                    500

                                                —

                                                L-taurină

                                    300

                                                —

                                                vitamina E (sub formă de acetat de tocoferil D-alfa)

                                    90

                                                —

                                                acid alfa-lipoic

                                    10

                                                —

                                                acid folic

                                    0,4

                                                —

                                                roiniță

                                    50

                                                —

                                                calciu (sub formă de CaCO3)

                                    66

                              Produsul conține, de asemenea, cantități mici de acid citric, sucraloză și dioxid de siliciu.
                     Conform etichetei, produsul este un supliment alimentar destinat consumului uman care ajută la îngrijirea corpului și care oferă o stare generală bună pe toată durata vieții.
                     Doza zilnică recomandată indicată este de 10 g (2 măsuri).

                     2106 90 92

                     Clasificarea se stabilește pe baza regulilor generale 1 și 6 de interpretare a Nomenclaturii combinate, a notei complementare 1 la capitolul 30, precum și a textelor codurilor NC 2106, 2106 90 și 2106 90 92.
                     Produsul este un preparat prezentat ca un supliment alimentar destinat consumului uman, care conține vitamine și aminoacizi.
                     Produsul nu este destinat pentru diagnosticarea, tratarea, vindecarea sau prevenirea unei boli în sensul poziției 3004. Chiar și în cazul în care conține o cantitate de vitamina C și vitamina E mult mai ridicată decât doza zilnică recomandată, el nu îndeplinește cerințele notei complementare 1 litera (a) de la capitolul 30. Clasificarea sub codul NC 3004 este deci exclusă.
                     Deoarece produsul este prezentat în ambalaje cu mențiunea că întreține starea generală de sănătate sau starea generală bună, el este un preparat alimentar nedenumit și necuprins în altă parte (a se vedea, de asemenea, notele explicative la Sistemul armonizat aferente poziției 2106, al doilea paragraf, punctul 16).
                     Produsul trebuie clasificat deci sub codul NC 2106 90 92 ca „alt preparat alimentar”.


title: Regulamentul de punere în aplicare (UE) nr. 731/2014 al Comisiei din 2 iulie 2014 de stabilire a valorilor forfetare de import pentru fixarea prețului de intrare pentru anumite fructe și legume

text:
               3.7.2014

               RO

               Jurnalul Oficial al Uniunii Europene

               L 196/1

         REGULAMENTUL DE PUNERE ÎN APLICARE (UE) NR. 731/2014 AL COMISIEI
   din 2 iulie 2014
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 iulie 2014.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MK

                  66,3

                  TR

                  56,1

                  XS

                  59,1

                  ZZ

                  60,5

                  0707 00 05

                  MK

                  34,9

                  TR

                  79,1

                  ZZ

                  57,0

                  0709 93 10

                  TR

                  103,4

                  ZZ

                  103,4

                  0805 50 10

                  AR

                  114,8

                  BO

                  136,6

                  TR

                  107,6

                  UY

                  127,1

                  ZA

                  120,1

                  ZZ

                  121,2

                  0808 10 80

                  AR

                  123,8

                  BR

                  97,9

                  CL

                  97,6

                  NZ

                  135,4

                  US

                  144,9

                  ZA

                  125,1

                  ZZ

                  120,8

                  0808 30 90

                  AR

                  75,9

                  CL

                  103,5

                  NZ

                  200,8

                  ZA

                  99,2

                  ZZ

                  119,9

                  0809 10 00

                  MK

                  88,5

                  TR

                  228,9

                  ZZ

                  158,7

                  0809 29 00

                  TR

                  347,6

                  ZZ

                  347,6

                  0809 30

                  TR

                  145,6

                  XS

                  54,4

                  ZZ

                  100,0

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) nr. 584/2011 al Comisiei din 17 iunie 2011 de aprobare a unor modificări care nu sunt minore din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Grana Padano (DOP)]

text:
               18.6.2011

               RO

               Jurnalul Oficial al Uniunii Europene

               L 160/65

         REGULAMENTUL DE PUNERE ÎN APLICARE (UE) NR. 584/2011 AL COMISIEI
   din 17 iunie 2011
   de aprobare a unor modificări care nu sunt minore din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Grana Padano (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 7 alineatul (4) primul paragraf,
   întrucât:

               (1)

               În conformitate cu articolul 9 alineatul (1) primul paragraf din Regulamentul (CE) nr. 510/2006, Comisia a examinat cererea Italiei de aprobare a modificărilor elementelor din caietul de sarcini al denumirii de origine protejate „Grana Padano”, înregistrată în temeiul Regulamentului (CE) nr. 1107/96 al Comisiei (2).

               (2)

               Deoarece modificările respective nu sunt minore în sensul articolului 9 din Regulamentul (CE) nr. 510/2006, Comisia a publicat cererea de modificare în Jurnalul Oficial al Uniunii Europene
                   (3), în conformitate cu articolul 6 alineatul (2) primul paragraf din regulamentul respectiv.

               (3)

               Comisiei i-a fost comunicată o declarație de opoziție în conformitate cu articolul 7 din Regulamentul (CE) nr. 510/2006 de către societatea Chäs & Co Käsehandel GmbH, Inhaber Urs Reichen, Grubenstr 39, 8045 Zürich, Elveția, prin intermediul autorităților elvețiene. Prin scrisoarea din 6 aprilie 2010, Comisia a invitat părțile interesate să inițieze consultările care se impun.

               (4)

               Dat fiind că într-un interval de șase luni a intervenit un acord vizând modificări minore ale caietului de sarcini, Comisia trebuie să ia o decizie.

               (5)

               Având în vedere aceste elemente, modificările trebuie aprobate, iar documentul unic modificat trebuie publicat,

         ADOPTĂ PREZENTUL REGULAMENT:
   Articolul 1
   Se aprobă modificările caietului de sarcini din anexa II cu privire la denumirea care figurează în anexa I la prezentul regulament.
   Articolul 2
   Se aplică documentul unic modificat care figurează în anexa II la prezentul regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 iunie 2011.

            Pentru Comisie

            Președintele

         José Manuel BARROSO

      (1)  JO L 93, 31.3.2006, p. 12.

      (2)  JO L 148, 21.6.1996, p. 1.

      (3)  JO C 199, 25.8.2009, p. 24.

      ANEXA I
      Produse agricole destinate consumului uman, enumerate în anexa I la tratat:

         Clasa 1.3.   Brânzeturi

      ITALIA
      Grana Padano (DOP)

      ANEXA II
      DOCUMENT UNIC

         REGULAMENTUL (CE) NR. 510/2006 AL CONSILIULUI

         „GRANA PADANO”

         NR. CE: IT-PDO-0217-0011-26.7.2006

         IGP ( ) DOP (X)

      1.   Denumire

      „GRANA PADANO”
      2.   Statul membru sau țara terță

      Italia
      3.   Descrierea produsului agricol sau alimentar

      3.1.   Tip de produs (anexa III)

                  Clasa 1.3 –

                  Brânzeturi

            3.2.   Descrierea produsului căruia i se aplică denumirea de la punctul 1

      Brânză tare, cu pastă fiartă și maturată lent, produsă pe toată durata anului și consumată ca atare sau pentru ras, produsă cu lapte crud semidegresat, obținut din două mulsuri zilnice și provenind de la vaci a căror alimentație de bază este formată din nutreț verde sau conservat. Este permisă prelucrarea laptelui obținut dintr-un singur muls sau din două mulsuri amestecate. Brânza are formă cilindrică, marginea ușor convexă sau aproape dreaptă, fețe plane, ușor bordate.
      Roata de brânză un diametru de 35-45 cm și o înălțime a marginii externe de 18-25 cm, cu variații în funcție de condițiile tehnice de producție.
      Greutatea: de la 24 la 40 kg; coaja: tare și fină, cu o grosime de 4-8 mm.
      Pasta este tare, cu structură granulată fin, cu fracționare radială în formă de solzi și găurele abia vizibile. Materia grasă reprezintă cel puțin 32 % din substanța uscată. Culoarea cojii este închisă sau galben-aurie naturală, iar culoarea pastei este albă sau galben pai. Pasta are o aromă parfumată și un gust delicat.
      3.3.   Materii prime (numai pentru produsele prelucrate)

      Lapte crud de vacă, zer fermentat natural, cheag de vițel.
      Laptele provine de la vaci crescute în aria delimitată la punctul 4.
      3.4.   Hrană pentru animale (numai pentru produsele de origine animală)

      Alimentația de bază a vacilor de lapte este alcătuită din nutreț verde sau conservat și este oferită vacilor în lactație, animalelor care nu sunt în lactație, vacilor de peste șapte luni.
      Alimentația vacilor de lapte se bazează pe utilizarea unor alimente obținute prin cultivare în cadrul exploatațiilor sau din teritoriul de producție al „GRANA PADANO DOP”.
      În rația zilnică, cel puțin 50 % din substanța uscată trebuie să fie nutreț cu un raport de nutreț/furaje, față de substanța uscată, de cel puțin 1.
      Cel puțin 75 % din substanța uscată a nutrețului din rația zilnică trebuie să provină din alimente produse pe teritoriul de producție a laptelui.
      Alimentele autorizate sunt enumerate într-o listă pozitivă, care cuprinde:

                  —

                  nutreț: nutreț proaspăt, fân, paie, nutreț însilozat (neacceptat pentru obținerea brânzei de tip „Trentingrana”);

                  —

                  materii prime pentru hrana vitelor, grupate pe categorii, acceptate pentru completarea nutrețului: cereale și derivatele acestora, semințe oleaginoase și derivatele acestora, tuberculi și rădăcini și produsele obținute din acestea, nutreț deshidratat, produse derivate ale industriei zahărului, semințe de leguminoase, grăsimi, minerale, aditivi.

            3.5.   Etape specifice ale producției care trebuie să se desfășoare în aria geografică delimitată

      Etapele de producție și de maturare trebuie să se desfășoare în aria de producție delimitată la punctul 4.
      3.6.   Norme specifice privind felierea, răzuirea, ambalarea etc.

      Operațiunile de răzuire și de ambalare trebuie efectuate în aria de producție delimitată la punctul 4, deoarece brânza rasă proaspătă este un produs foarte sensibil, iar păstrarea caracteristicilor organoleptice ale acesteia presupune ambalarea imediată în condiții prin care să se evite uscarea produsului. Pe de altă parte, ambalarea imediată într-un ambalaj pe care este aplicată denumirea de origine poate garanta mai bine autenticitatea produsului ras care, prin natura sa, este mai dificil de identificat decât o roată întreagă de brânză (astfel cum o confirmă și hotărârea Curții de Justiție din 20 mai 2003).
      Feliile mici produse la tăierea și ambalarea „GRANA PADANO DOP” în bucăți cu greutate variabilă și/sau fixă, în blocuri mici, în cuburi mici, în bucățele etc. pot fi utilizate pentru producția de „GRANA PADANO” ras numai dacă se respectă următoarele condiții: procentul maxim de coajă este de 18 %; este garantată permanent trasabilitatea roților întregi de „GRANA PADANO DOP” din care provin feliile; feliile mici care sunt utilizate ulterior sau sunt transferate dintr-o unitate de producție în alta trebuie triate în funcție de numărul de înregistrare și de luna de producție; transportul feliilor mici este permis doar în cadrul aceleiași exploatații sau în cadrul aceluiași grup de exploatații și doar în interiorul ariei de origine. Este, prin urmare, interzisă comercializarea feliilor mici destinate producției de brânză rasă „GRANA PADANO”.
      3.7.   Norme specifice privind etichetarea

      Marca oficială care atestă că produsul îndeplinește criteriile care permit utilizarea denumirii de origine protejată „GRANA PADANO” și care trebuie să apară atât pe roțile întregi, cât și pe toate ambalajele de brânză „GRANA PADANO DOP” în porții și rasă este constituită dintr-un desen rombic pe care sunt scrise cuvintele „GRANA” și „PADANO”, cu litere de tipar majuscule. În colțurile superior și inferior ale rombului cu vârfuri rotunjite sunt scrise inițialele „G” și, respectiv, „P”.
      Benzile de ștanțare care imprimă la rece marca de origine pe roțile de brânză în momentul punerii în forme sunt alcătuite dintr-o serie de romburi punctate care conțin în interior, alternativ, cuvintele „GRANA” și „PADANO” și poartă datele de identificare ale unității de producție și cele referitoare la luna și la anul de producție.
      Este permisă utilizarea benzilor de ștanțare specifice prevăzute pentru tipul de brânză „Trentingrana” doar pentru brânza „GRANA PADANO DOP” produsă în provincia autonomă Trento, cu condiția ca pentru producție să fie utilizat exclusiv lapte provenit de la vaci hrănite cu nutrețuri din care sunt excluse pe toată durata anului nutrețurile însilozate de orice gen. Benzile de ștanțare constau în două rânduri de romburi punctate, peste care este înscris cuvântul „TRENTINO”; în partea centrală, printre formele stilizate ale unor munți, se citește cuvântul „TRENTINO” scris de la stânga la dreapta și de la dreapta la stânga.
      Acțiunea de identificare a originii prin intermediul benzilor de ștanțare este completată prin aplicarea unei etichete de cazeină cu inscripția „GRANA PADANO”, anul de producție și un cod alfanumeric care identifică în mod univoc fiecare roată de brânză în parte.
      Brânza „GRANA PADANO” maturată timp de cel puțin 20 de luni de la formare în cadrul ariei de producție, poate primi calificarea de RISERVA. Faptul că aceasta face parte din categoria „GRANA PADANO RISERVA” este confirmat de un al doilea marcaj la cald aplicat, la solicitarea agenților economici, pe marginea externă a roților, prin metode asemănătoare cu cele prevăzute pentru aplicarea mărcii DOP. Marca respectivă este constituită dintr-un cerc traversat în mijloc de cuvântul „RISERVA”. În partea superioară a cercului sunt scrise cuvântul „OLTRE” (peste) și numărul „20”, iar în partea inferioară este scris cuvântul „MESI” (luni).
      În ceea ce privește produsul ambalat, sunt prevăzute următoarele categorii de produs: „Grana Padano OLTRE 16 MESI” [Grana Padano de peste 16 luni] și „Grana Padano RISERVA”[Grana Padano rezervă].
      Pe ambalajele care conțin brânză încadrată la categoria „GRANA PADANO OLTRE 16 MESI”, logoul GRANA PADANO este însoțit de specificația „OLTRE 16 MESI”, pe un singur rând între două linii paralele.
      Pe ambalajele care conțin brânză încadrată în categoria „GRANA PADANO RISERVA”, pe lângă logoul GRANA PADANO apare și reproducerea marcajului la cald „RISERVA”.
      4.   Delimitarea concisă a ariei geografice

      Aria de producție și de răzuire a „GRANA PADANO DOP” corespunde teritoriului următoarelor provincii: Alessandria, Asti, Biella, Cuneo, Novara, Torino, Verbania, Vercelli, Bergamo, Brescia, Como, Cremona, Lecco, Lodi, Mantova – malul stâng al Padului, Milano, Monza, Pavia, Sondrio, Varese, Trento, Padova, Rovigo, Treviso, Veneția, Verona, Vicenza, Bologna – malul drept al râului Reno, Ferrara, Forlì Cesena, Piacenza, Ravenna și Rimini. Aria de producție cuprinde și următoarele comune din provincia Bolzano: Anterivo, Lauregno, Proves, Senale-S. Felice și Trodena.
      5.   Legătura cu aria geografică

      5.1.   Specificitatea ariei geografice

      Aria de producție a „GRANA PADANO DOP” coincide în mare parte cu regiunea câmpiei Padului, adică aria geografică a cursului Padului caracterizată de terenuri inundabile, aluvionare, de origine fluvioglaciară, plane, bogate în apă, și care se numără printre cele mai fertile din lume și printre cele mai adecvate pentru producția de nutreț.
      Aceste caracteristici pedologice, asociate cu microclima specifică zonei, favorizează producția de porumb, care reprezintă cea mai importantă bază pentru nutrețul oferit vacilor care dau laptele destinat producției de „GRANA PADANO DOP”. Porumbul poate constitui până la 50 % din substanța uscată ingerată.
      Activitatea de defrișare și irigare din zona câmpiei Padului, desfășurată începând cu secolul al XI-lea, a constituit premisa dezvoltării locale a creșterii bovinelor. Disponibilitatea unor cantități semnificative de lapte, care depășeau cu mult cererea zilnică a populației rurale, a stimulat și a făcut necesară prelucrarea laptelui într-o brânză care se putea păstra. Chiar și în prezent, ampla disponibilitate a nutrețurilor locale, mai ales a porumbului, legată de ampla disponibilitate a apei, constituie un element fundamental pentru continuarea activității de creștere a bovinelor și a producției de lapte.
      5.2.   Specificitatea produsului

      Specificitatea produsului „GRANA PADANO DOP” este determinată de următoarele elemente:

                  —

                  dimensiunea și greutatea formei;

                  —

                  caracteristica morfologică deosebită a pastei, legată de tehnica de producție, caracterizată de o textură granulară, care generează friabilitatea tipică în formă de solzi;

                  —

                  culoarea albă sau galben-pai a pastei, cu gust delicat și aromă parfumată, datorate în special utilizării ample a porumbului ceros în alimentația vacilor;

                  —

                  conținutul de apă și grăsime, similar în mare conținutului de proteine;

                  —

                  nivelul ridicat de descompunere naturală a proteinelor în peptone, peptide și aminoacizi liberi;

                  —

                  rezistența la maturare prelungită, chiar și peste 20 de luni.

            5.3.   Legătura cauzală dintre aria geografică și calitatea sau caracteristicile produsului (pentru DOP) sau o calitate anume, reputația sau alte caracteristici ale produsului (pentru IGP)

      Legătura cauzală dintre „GRANA PADANO DOP” și aria de origine ține de următoarelor elemente:

                  —

                  potențialul de irigare ridicat al câmpiei Padului și disponibilitatea nutrețurilor, printre care mai ales porumbul ceros, de care se leagă caracteristicile specifice precum culoarea albă sau galben-pai, gustul și aroma pastei evidențiate la punctul 5.2;

                  —

                  utilizarea nutrețului de porumb – sau porumb ceros – însilozat are drept consecință directă reducerea aportului în alimentația vacilor de lapte al unor compuși cromatici, precum carotene, antocieni, și clorofilă, față de cei din alimentația pe bază de esențe de nutrețuri verzi sau de fân de diverse tipuri. Această alimentație săracă în compuși cromatici este o consecință directă a însilozării porumbului;

                  —

                  utilizarea laptelui crud, care aduce în cazeificare bacteriile lactice tipice pentru acest teritoriu;

                  —

                  utilizarea fermenților lactici naturali, care creează o legătură microbiologică neîntreruptă cu aria de producție. Laptele, în formă de lactoser, deci de ferment lactic natural, constituie, pe de o parte, legătura dintre cazeificare și aria de producție și, pe de altă parte, garantează aportul continuu și constant de bacterii lactice tipice ariei de origine, care conferă principalele caracteristici specifice brânzei „GRANA PADANO DOP”.

            Legătura cauzală dintre caracteristicile produsului și aria de origine se datorează și persoanei implicate în producția brânzei, care are întotdeauna o importanță centrală și fundamentală pentru produsul „GRANA PADANO DOP”.
      Chiar și în prezent, prelucrarea laptelui în „GRANA PADANO DOP” este încredințată acestor specialiști brânzari, nu tehnicienilor sau oamenilor de știință.

         Trimitere la publicarea caietului de sarcini

      Administrația actuală a inițiat procedura națională de opoziție pentru propunerea de modificare a denumirii de origine protejată „Grana Padano”.
      Textul consolidat al caietului de sarcini poate fi consultat

                  —

                  la următoarea adresă web:
                  http://www.politcheagricole.it/flex/cm/pages/ServeBLOB.php/L/IT/IDPagina/335
                  sau

                  —

                  accesând direct pagina de start de pe site-ul ministerului (www.politicheagricole.it) și făcând clic pe „Qualità e sicurezza” [Calitate și siguranță (sus, în dreapta ecranului)] și apoi pe „Disciplinari di Produzione all’esame dell’UE (Reg CE 510/2006)” [Caiete de sarcini ale produselor supuse analizei UE în conformitate cu Regulamentul (CE) nr. 510/2006].


title: Regulamentul de punere în aplicare (UE) nr. 1206/2014 al Comisiei din 7 noiembrie 2014 de stabilire a taxelor de import în sectorul cerealelor aplicabile de la 8 noiembrie 2014

text:
               8.11.2014

               RO

               Jurnalul Oficial al Uniunii Europene

               L 325/14

         REGULAMENTUL DE PUNERE ÎN APLICARE (UE) NR. 1206/2014 AL COMISIEI
   din 7 noiembrie 2014
   de stabilire a taxelor de import în sectorul cerealelor aplicabile de la 8 noiembrie 2014
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 183,
   întrucât:

               (1)

               Articolul 1 alineatul (1) din Regulamentul (UE) nr. 642/2010 al Comisiei (2) prevede că, pentru produsele care se încadrează la codurile NC 1001 11 00, 1001 19 00, ex 1001 91 20 (grâu comun, destinat însămânțării), ex 1001 99 00 (grâu comun de calitate superioară, cu excepția grâului destinat însămânțării), 1002 10 00, 1002 90 00, 1005 10 90, 1005 90 00, 1007 10 90 și 1007 90 00, taxa de import este egală cu prețul de intervenție valabil pentru astfel de produse la data importării, majorat cu 55 % și diminuat cu prețul CIF de import aplicabil expedierii în cauză. Cu toate acestea, taxa respectivă nu poate depăși nivelul taxei din Tariful vamal comun.

               (2)

               Articolul 1 alineatul (2) din Regulamentul (UE) nr. 642/2010 prevede că, pentru calcularea taxei de import menționate la alineatul (1) din articolul respectiv, se stabilesc periodic prețuri CIF de import reprezentative pentru produsele vizate de respectivul alineat.

               (3)

               În conformitate cu articolul 2 alineatul (1) din Regulamentul (UE) nr. 642/2010, prețul de import care trebuie utilizat pentru calcularea taxei de import pentru produsele vizate la articolul 1 alineatul (1) din respectivul regulament este prețul CIF de import reprezentativ zilnic stabilit în conformitate cu metoda prevăzută la articolul 5 din regulamentul menționat.

               (4)

               Este necesar să se stabilească taxele de import pentru perioada începând cu 8 noiembrie 2014, aplicabile până la stabilirea și intrarea în vigoare a unor noi taxe.

               (5)

               În conformitate cu articolul 2 alineatul (2) din Regulamentul (UE) nr. 642/2010, prezentul regulament ar trebui să intre în vigoare la data publicării,

         ADOPTĂ PREZENTUL REGULAMENT:
   Articolul 1
   Începând cu 8 noiembrie 2014, taxele de import în sectorul cerealelor menționate la articolul 1 alineatul (1) din Regulamentul (UE) nr. 642/2010 sunt stabilite în anexa I la prezentul regulament, pe baza elementelor menționate în anexa II.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 noiembrie 2014.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  Regulamentul (UE) nr. 642/2010 al Comisiei din 20 iulie 2010 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește taxele de import în sectorul cerealelor (JO L 187, 21.7.2010, p. 5).

      ANEXA I
      Taxe la import pentru produsele menționate la articolul 1 alineatul (1) din Regulamentul (UE) nr. 642/2010 aplicabile de la 8 noiembrie 2014

                  Codul NC

                  Descrierea mărfurilor

                  Taxa la import (1)

                  (EUR/tonă)

                  1001 11 00

                  GRÂU dur, destinat însămânțării

                  0,00

                  1001 19 00

                  GRÂU dur de calitate superioară, cu excepția grâului destinat însămânțării

                  0,00

                  de calitate medie, cu excepția grâului destinat însămânțării

                  0,00

                  de calitate inferioară, cu excepția grâului destinat însămânțării

                  0,00

                  ex 1001 91 20

                  GRÂU comun, destinat însămânțării

                  0,00

                  ex 1001 99 00

                  GRÂU comun de calitate superioară, cu excepția grâului destinat însămânțării

                  0,00

                  1002 10 00

                  SECARĂ, destinată însămânțării

                  0,00

                  1002 90 00

                  SECARĂ, cu excepția secarei destinate însămânțării

                  0,00

                  1005 10 90

                  PORUMB destinat însămânțării, cu excepția porumbului hibrid

                  0,00

                  1005 90 00

                  PORUMB, cu excepția porumbului destinat însămânțării (2)

                  0,00

                  1007 10 90

                  SORG cu boabe, cu excepția sorgului hibrid, destinat însămânțării

                  0,00

                  1007 90 00

                  SORG cu boabe, cu excepția sorgului destinat însămânțării

                  0,00

         (1)  Importatorul poate beneficia, în conformitate cu articolul 2 alineatul (4) din Regulamentul (UE) nr. 642/2010, de o reducere a taxelor de:

                  —

                  3 EUR/tonă, dacă portul de descărcare se află în Marea Mediterană (dincolo de Strâmtoarea Gibraltar) sau în Marea Neagră și dacă mărfurile sosesc în Uniune prin Oceanul Atlantic sau prin Canalul Suez;

                  —

                  2 EUR/tonă, dacă portul de descărcare se află în Danemarca, în Estonia, în Irlanda, în Letonia, în Lituania, în Polonia, în Finlanda, în Suedia, în Regatul Unit sau pe coasta atlantică a Peninsulei Iberice și dacă mărfurile sosesc în Uniune prin Oceanul Atlantic.

         (2)  Importatorul poate beneficia de o reducere forfetară de 24 EUR/tonă atunci când sunt îndeplinite condițiile stabilite la articolul 3 din Regulamentul (UE) nr. 642/2010.

      ANEXA II
      Elemente pentru calcularea taxelor prevăzute în anexa I

                  1.

                  Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                              (EUR/tonă)

                              Grâu comun (1)

                              Porumb

                              Bursa

                              Minneapolis

                              Chicago

                              Cotația

                              180,57

                              115,23

                              Primă pentru Golf

                              —

                              28,18

                              Primă pentru Marile Lacuri

                              71,30

                              —

                  2.

                  Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                              Costuri de navlu: Golful Mexic-Rotterdam

                              14,53 EUR/tonă

                              Costuri de navlu: Marile Lacuri-Rotterdam

                              47,16 EUR/tonă

         (1)  Primă pozitivă de 14 EUR/tonă încorporată [articolul 5 alineatul (3) din Regulamentul (UE) nr. 642/2010].


title: Regulamentul de punere în aplicare (UE) 2016/325 al Comisiei din 7 martie 2016 de stabilire a valorilor forfetare de import pentru fixarea prețului de intrare pentru anumite fructe și legume

text:
               8.3.2016

               RO

               Jurnalul Oficial al Uniunii Europene

               L 61/5

         REGULAMENTUL DE PUNERE ÎN APLICARE (UE) 2016/325 AL COMISIEI
   din 7 martie 2016
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 martie 2016.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  EG

                  371,5

                  IL

                  154,0

                  MA

                  98,5

                  SN

                  174,9

                  TN

                  112,1

                  TR

                  98,3

                  ZZ

                  168,2

                  0707 00 05

                  JO

                  194,1

                  MA

                  84,5

                  TR

                  158,2

                  ZZ

                  145,6

                  0709 93 10

                  MA

                  62,3

                  TR

                  162,8

                  ZZ

                  112,6

                  0805 10 20

                  EG

                  44,3

                  IL

                  73,9

                  MA

                  54,5

                  TN

                  54,2

                  TR

                  65,1

                  ZZ

                  58,4

                  0805 50 10

                  MA

                  118,8

                  TN

                  91,8

                  TR

                  89,3

                  ZZ

                  100,0

                  0808 10 80

                  CL

                  93,0

                  CN

                  66,5

                  US

                  134,2

                  ZZ

                  97,9

                  0808 30 90

                  CL

                  176,2

                  CN

                  112,4

                  TR

                  58,3

                  ZA

                  97,5

                  ZZ

                  111,1

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) nr. 805/2010 al Consiliului din 13 septembrie 2010 de reinstituire a unei taxe antidumping definitive la importurile de mese de călcat originare din Republica Populară Chineză, fabricate de Foshan Shunde Yongjian Housewares and Hardware Co. Ltd, Foshan

text:
               15.9.2010

               RO

               Jurnalul Oficial al Uniunii Europene

               L 242/1

         REGULAMENTUL DE PUNERE ÎN APLICARE (UE) NR. 805/2010 AL CONSILIULUI
   din 13 septembrie 2010
   de reinstituire a unei taxe antidumping definitive la importurile de mese de călcat originare din Republica Populară Chineză, fabricate de Foshan Shunde Yongjian Housewares and Hardware Co. Ltd, Foshan
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul de bază”), în special articolul 9,
   având în vedere propunerea prezentată de către Comisia Europeană după consultarea Comitetului consultativ,
   întrucât:
   A.   PROCEDURA

               (1)

               Prin Regulamentul (CE) nr. 452/2007 (2) (denumit în continuare „regulamentul în litigiu”), Consiliul a instituit o taxă antidumping definitivă cuprinsă între 9,9 % și 38,1 % asupra importurilor de mese de călcat, cu sau fără suport, cu sau fără absorbție și/sau încălzire și/sau suflantă, inclusiv mânecare, și componente esențiale ale acestora, respectiv picioarele, blatul și suportul pentru fierul de călcat, originare din Republica Populară Chineză (denumită în continuare „RPC”) și din Ucraina.

               (2)

               La 12 iunie 2007, un producător-exportator chinez care a cooperat, respectiv Foshan Shunde Yongjian Housewares and Hardware Co. Ltd (denumit în continuare „Foshan Shunde”) a introdus un recurs pe lângă Tribunal („Tribunalul de Prima Instanță” anterior intrării în vigoare a Tratatului de la Lisabona) pentru a obține anularea Regulamentului (CE) nr. 452/2007 în ceea ce o privește pe recurentă (3).

               (3)

               La 29 ianuarie 2008, Tribunalul a respins recursul societății Foshan Shunde.

               (4)

               La 3 aprilie 2008, Foshan Shunde a depus un apel la Curtea de Justiție, cerându-i să anuleze hotărârea Tribunalului și urmărind să obțină anularea Regulamentului (CE) nr. 452/2007 în ceea ce o privește pe recurentă.

               (5)

               La 1 octombrie 2009, Curtea de Justiție a anulat, prin hotărârea sa în cauza C-141/08 P (denumită în continuare „hotărârea Curții de Justiție”), hotărârea anterioară a Tribunalului din data de 29 ianuarie 2008. Prin hotărârea sa, Curtea de Justiție a considerat că drepturile la apărare ale societății Foshan Shunde fuseseră afectate în mod concret de încălcarea articolului 20 alineatul (5) din regulamentul de bază. Prin urmare, Curtea de Justiție a anulat regulamentul în litigiu în măsura în care acesta instituie o taxă antidumping asupra importurilor de mese de călcat produse de Foshan Shunde.

               (6)

               În cauza T-2/95 (4) (denumită în continuare „cauza IPS”), Tribunalul a recunoscut că, în cazul în care o procedură cuprinde mai multe etape administrative, anularea uneia dintre aceste etape nu atrage după sine anularea întregii proceduri. Procedura antidumping este un exemplu de procedură care cuprinde mai multe etape. Prin urmare, anularea regulamentului în litigiu în ceea ce privește o parte nu atrage după sine anularea întregii proceduri anterioare adoptării regulamentului în cauză. În plus, în conformitate cu articolul 266 din Tratatul privind funcționarea Uniunii Europene, instituțiile Uniunii sunt obligate să respecte hotărârea Curții de Justiție din data de 1 octombrie 2009. Acest lucru implică, de asemenea, posibilitatea de a remedia aspectele regulamentului în litigiu care au condus la anularea sa, fără a modifica părțile necontestate care nu au fost afectate de hotărârea Curții de Justiție – astfel cum s-a susținut în cauza C-458/98 P (5) (denumită în continuare „cauza de recurs IPS”). Trebuie notat faptul că, cu excepția constatării unei încălcări a articolului 20 alineatul (5) din regulamentul de bază, toate celelalte constatări formulate în regulamentul în litigiu rămân în mod automat valabile, în măsura în care Curtea de Justiție a respins toate cererile prezentate în acest sens.

               (7)

               În urma hotărârii Curții de Justiție din data de 1 octombrie 2009, a fost publicat un aviz (6) referitor la redeschiderea parțială a anchetei antidumping privind importurile de mese de călcat originare, printre altele, din RPC. Scopul redeschiderii s-a limitat la punerea în aplicare a hotărârii Curții de Justiție în ceea ce privește societatea Foshan Shunde.

               (8)

               Comisia a înștiințat în mod oficial producătorii-exportatori, importatorii și utilizatorii despre care avea cunoștință că sunt interesați, reprezentanții țării exportatoare și industria din Uniune cu privire la redeschiderea parțială a anchetei. Părțile interesate au avut posibilitatea de a-și face cunoscute punctele de vedere în scris și de a solicita să fie audiate în termenul fixat în aviz.

               (9)

               Toate părțile care și-au manifestat dorința în termenul menționat și care au demonstrat că există motive speciale pentru care ar trebui să fie audiate au avut posibilitatea de a fi audiate.

               (10)

               Au fost primite observații din partea a doi producători-exportatori din RPC (unul dintre ei fiind partea direct interesată, respectiv Foshan Shunde), a industriei din Uniune și a doi importatori neafiliați.

               (11)

               Toate părțile vizate au fost informate cu privire la faptele și la considerațiile esențiale pe baza cărora s-a avut în vedere recomandarea instituirii de taxe antidumping definitive în ceea ce privește societatea Foshan Shunde. Le-a fost acordat un termen pentru a le permite să-și prezinte observațiile referitoare la informațiile comunicate. Observațiile părților au fost examinate și, după caz, constatările la care se ajunsese au fost modificate în consecință.

         B.   PUNEREA ÎN APLICARE A HOTĂRÂRII CURȚII DE JUSTIȚIE

   1.   Observație preliminară

               (12)

               Se reamintește faptul că regulamentul în litigiu a fost anulat deoarece Comisia trimisese Consiliului propunerea sa de instituire a unei taxe antidumping definitive înainte de expirarea termenului obligatoriu de 10 zile prevăzut la articolul 20 alineatul (5) din regulamentul de bază pentru primirea observațiilor formulate după ce documentul de informare finală a fost trimis părților interesate.

         2.   Observațiile părților interesate

               (13)

               Foshan Shunde a afirmat că hotărârea Curții de Justiție nu necesită nicio măsură de punere în aplicare. Conform afirmațiilor acestei societăți, redeschiderea anchetei este ilegală, deoarece regulamentul de bază nu prevede în mod expres această posibilitate și deoarece o redeschidere ar fi în contradicție cu termenul obligatoriu de 15 luni pentru finalizarea unei anchete, stabilit la articolul 6 alineatul (9) din regulamentul de bază și cu termenul de 18 luni stabilit la articolul 5.10 din Acordul antidumping al OMC. Conform societății Foshan Shunde, cauza IPS nu putea servi drept precedent, deoarece se baza pe Regulamentul (CEE) nr. 2423/88 al Consiliului din 11 iulie 1988 privind protecția împotriva importurilor care fac obiectul unui dumping și al unor subvenții din partea țărilor care nu sunt membre ale Comunității Economice Europene (7) (regulamentul de bază vechi), care nu prevedea încă termene obligatorii. Foshan Shunde a afirmat, de asemenea, că în cazul în care Comisia ar decide să treacă la punerea în aplicare a hotărârii Curții de Justiție, ea ar trebui să facă acest lucru pe baza documentului de informare finală al Comisiei, din data de 20 februarie 2007, în temeiul căruia părții i-a fost atribuit tratamentul de societate care funcționează în condițiile unei economii de piață (denumit în continuare „TEP”) și care nu a constatat niciun dumping din partea acestei societăți, și nu pe baza documentului de informare finală revizuit din data de 23 martie 2007 în care Comisia a confirmat constatarea sa provizorie de a nu acorda TEP societății Foshan Shunde și a stabilit marja de dumping la 18,1 %.

               (14)

               Celălalt producător-exportator chinez, Zheijiang Harmonic Hardware Products Co. Ltd (denumit în continuare „Zheijiang Harmonic”) a prezentat o serie de argumente care erau, în mod esențial, identice cu cele prezentate de Foshan Shunde, și anume că redeschiderea procedurii nu are niciun temei juridic și că legislația nu prevede posibilitatea de a reinstitui taxe antidumping dincolo de termenele fixate de regulamentul de bază și de Acordul antidumping al OMC. De asemenea, acesta a afirmat că publicarea unui document de informare revizuit și acordarea unei perioade de răspuns în conformitate cu articolul 20 alineatul (5) din regulamentul de bază nu pot remedia încălcarea drepturilor la apărare ale societății Zheijiang Harmonic și instituirea ilegală a taxelor. În sfârșit, el a subliniat că Comisia nu poate reinstitui măsuri antidumping pe baza informațiilor referitoare la anul 2005, respectiv la o perioadă anterioară cu mai mult de patru ani redeschiderii parțiale a anchetei, întrucât aceasta nu ar fi în conformitate cu articolul 6 alineatul (1) din regulamentul de bază. În plus, Zheijang Harmonic a afirmat că Comisia nu poate redeschide cauza deoarece și-a pierdut obiectivitatea și imparțialitatea, întrucât regulamentul în litigiu propus de Comisie a fost parțial anulat de Curtea de Justiție.

               (15)

               Cei doi importatori/producători neafiliați din Uniune nu au comunicat informații sau date privind temeiurile legale ale redeschiderii anchetei, ci au insistat mai degrabă asupra rolului lor în calitate de actori pe piața meselor de călcat din Uniune. Unul dintre ei a semnalat, de asemenea, repercusiunile pe care le vor avea anularea regulamentului de către Curtea de Justiție și redeschiderea parțială ulterioară a anchetei asupra activităților lor.

               (16)

               Industria din Uniune a afirmat că producătorii din Uniune plătesc prețul neregulii identificate de Curtea de Justiție, întrucât se regăsesc fără protecție împotriva importurilor despre care s-a constatat că fac obiectul unui dumping și cauzează un prejudiciu. Industria din Uniune a propus reluarea procedurii din stadiul în care a apărut neregula Comisiei, și anume din momentul în care societatea chineză trebuia să-și comunice observațiile privind documentul de informare finală revizuit al Comisiei din data de 23 martie 2007, precum și luarea unei decizii privind observațiile părții și trimiterea unei noi propuneri către Consiliu, limitată la situația societății Foshan Shunde, cu scopul de a reinstitui taxa antidumping asupra importurilor de mese de călcat fabricate de Foshan Shunde. Industria din Uniune a afirmat, de asemenea, că o abordare similară a fost urmată în trecut [respectiv în hotărârile luate în cauza IPS, în cauza de recurs IPS și în Regulamentul (CE) nr. 253/2004 al Consiliului (8) adoptat în urma hotărârii Curții de Justiție în cauza C-76/00 P Petrotub SA și Republica SA/Consiliul]. În plus, conform afirmațiilor acestei părți, termenul de 15 luni prevăzut în regulamentul de bază nu se aplică modificării unui regulament care instituie taxe antidumping pentru a pune în aplicare o hotărâre a Curții de Justiție a Uniunii Europene.

         3.   Analiza observațiilor

               (17)

               Se reamintește faptul că Curtea de Justiție a respins toate argumentele de fond prezentate de Foshan Shunde în ceea ce privește temeinicia cauzei. Astfel, instituțiile Uniunii sunt obligate să corecteze partea procedurii administrative în care a avut loc neregula, în cadrul anchetei inițiale.

               (18)

               Argumentul conform căruia introducerea termenelor de 15 și, respectiv, de 18 luni pentru încheierea anchetelor antidumping împiedică Comisia să adopte abordarea urmată în cauza IPS a fost considerat nefondat. Se consideră că acest termen nu este relevant pentru punerea în aplicare a unei hotărâri a Curții de Justiție a Uniunii Europene. Într-adevăr, un astfel de termen reglementează doar durata anchetei inițiale, de la data deschiderii la data acțiunii finale, și nu se referă la măsurile ulterioare care ar trebui luate eventual, de exemplu în urma unui control jurisdicțional. În plus, trebuie notat faptul că orice altă interpretare ar însemna că o acțiune în justiție intentată cu succes de industria din Uniune nu ar avea niciun efect concret pentru această parte, dacă se acceptă faptul că expirarea termenului de încheiere a anchetei inițiale nu permite punerea în aplicare a unei hotărâri a Curții de Justiție a Uniunii Europene. Acest lucru ar fi contrar principiului conform căruia toate părțile ar trebui să aibă posibilitatea de a beneficia de un control jurisdicțional eficace.

               (19)

               Se reamintește, de asemenea, faptul că Tribunalul a considerat, în hotărârea sa în cauzele comune T-163/94 și T-165/94 (9), că nici termenul flexibil aplicabil în temeiul vechiului regulament de bază nu poate fi extins dincolo de limitele rezonabile și că o anchetă care durează mai mult de trei ani este prea lungă. Această hotărâre contrastează cu cauza IPS, în care punerea în aplicare a hotărârii Curții de Justiție a avut loc la șapte ani după deschiderea anchetei inițiale, iar hotărârea Curții de Justiție nu conține nicio indicație conform căreia termenele ar fi reprezentat o problemă.

               (20)

               Prin urmare, se concluzionează că articolul 6 alineatul (9) din regulamentul de bază se aplică doar inițierii procedurilor și încheierii anchetei deschise în temeiul articolului 5 alineatul (9) din regulamentul de bază, și nu unei redeschideri parțiale a anchetei în vederea punerii în aplicare a unei hotărâri a Curții de Justiție a Uniunii Europene.

               (21)

               Această concluzie este în conformitate cu abordarea adoptată pentru punerea în aplicare a deciziilor care figurează în rapoartele grupurilor speciale și ale organului de apel al OMC, care recunoaște că instituțiile pot remedia lacunele unui regulament care instituie taxe antidumping pentru a se conforma rapoartelor organului de soluționare a litigiilor, inclusiv în cazurile referitoare la Uniune (10). În aceste cazuri, s-a considerat necesară adoptarea unor proceduri speciale pentru punerea în aplicare a rapoartelor grupurilor speciale și ale organului de apel al OMC, rapoartele acestora neavând aplicabilitate directă în ordinea juridică a Uniunii, spre deosebire de deciziile luate de Curtea de Justiție, care sunt direct aplicabile.

               (22)

               În ceea ce privește argumentele prezentate cu privire la aplicarea articolului 6 alineatul (1) din regulamentul de bază, trebuie notat faptul că nu a putut fi stabilită nicio încălcare a acestui articol, întrucât Comisia nu a deschis o nouă procedură, ci a redeschis ancheta inițială pentru a pune în aplicare o hotărâre a Curții de Justiție.

               (23)

               În ceea ce privește argumentul conform căruia Foshan Shunde ar trebui să primească documentul de informare din data de 20 februarie 2007, și nu documentul de informare revizuit din data de 23 martie 2007, trebuie notat faptul că, în conformitate cu hotărârea Curții de Justiție, Comisia ar trebui să corecteze neregula procedurală. Această neregulă administrativă a avut loc doar atunci când Foshan Shunde a avut la dispoziție mai puțin de 10 zile pentru a-și prezenta observațiile cu privire la documentul de informare revizuit. În consecință, valabilitatea etapelor precedente ale anchetei inițiale nu a fost afectată de hotărârea Curții de Justiție și, prin urmare, nu este necesar să facă obiectul unei reexaminări în cadrul redeschiderii parțiale actuale.

         4.   Concluzie

               (24)

               Ținând cont de observațiile comunicate de către părți și de analiza acestor observații, s-a concluzionat că punerea în aplicare a hotărârii Curții de Justiție ar trebui să se concretizeze printr-o nouă transmitere către Foshan Shunde și către toate celelalte părți interesate a documentului de informare finală revizuit din data de 23 martie 2007, pe baza căruia s-a propus reinstituirea unei taxe antidumping la importurile de mese de călcat fabricate de Foshan Shunde prin regulamentul în litigiu.

               (25)

               Având în vedere cele menționate anterior, s-a concluzionat, de asemenea, că Comisia ar trebui să acorde societății Foshan Shunde și tuturor celorlalte părți interesate suficient timp pentru a comunica observații cu privire la documentul de informare finală revizuit din data de 23 martie 2007, urmând apoi să evalueze aceste observații pentru a determina dacă este necesar să propună Consiliului reinstituirea taxei antidumping asupra importurilor de mese de călcat fabricate de Foshan Shunde, pe baza faptelor referitoare la perioada de anchetă inițială.

         C.   INFORMAREA PĂRȚILOR

               (26)

               Părțile interesate au fost informate cu privire la faptele și considerațiile esențiale pe baza cărora s-a intenționat să se pună în aplicare hotărârea Curții de Justiție.

               (27)

               Tuturor părților interesate li s-a oferit ocazia de a prezenta observații, aplicând termenul de 10 zile prescris la articolul 20 alineatul (5) din regulamentul de bază. Observațiile lor au fost analizate și luate în considerare atunci când a fost cazul, însă nu au fost de natură să modifice concluziile sus-menționate.

               (28)

               Foshan Shunde și toate celelalte părți interesate au primit documentul de informare finală revizuit din data de 23 martie 2007, pe baza căruia s-a propus reinstituirea taxei antidumping la importurile de mese de călcat fabricate de Foshan Shunde, în lumina faptelor referitoare la perioada de anchetă inițială.

               (29)

               Foshan Shunde și toate celelalte părți interesate au avut ocazia de a prezenta observații cu privire la acest document de informare revizuit. Observațiile orale și scrise transmise de către părți au fost analizate și, după caz, luate în considerare. În lumina observațiilor prezentate, se pot observa următoarele: linia de conduită adoptată în prezentul regulament se bazează pe faptul că în hotărârea Curții de Justiție se subliniază că articolul 2 alineatul (7) litera (c) din regulamentul de bază nu poate primi o interpretare care ar obliga Comisia să propună Consiliului măsuri definitive care ar perpetua o eroare săvârșită în aprecierea inițială a criteriilor materiale ale acestei dispoziții (11). Deși Curtea de Justiție a prezentat această observație în legătură cu o eroare în detrimentul recurentei în cauza respectivă, este clar că această interpretare ar trebui aplicată în mod imparțial, ceea ce înseamnă că o eroare în detrimentul industriei din Uniune nu poate fi nici ea perpetuată. Astfel cum este indicat în documentul de informare finală revizuit, din data de 23 martie 2007, și în documentul de informare specifică revizuit din aceeași dată, precum și în scrisorile anterioare ale Comisiei adresate recurentei, pe care se bazează aceste documente, societății Foshan Shunde ar trebui să-i fie refuzat tratamentul de societate care funcționează în condițiile unei economii de piață, deoarece practicile sale contabile prezintă mai multe deficiențe grave și, prin urmare, nu sunt în conformitate cu Standardele Internaționale de Contabilitate. Această încălcare a celui de-al doilea criteriu de la articolul 2 alineatul (7) nu poate fi remediată de statisticile menționate în ultima frază de la punctul 12 din hotărârea Curții de Justiție. Prin urmare, abordarea luată inițial în considerare în documentul de informare finală din data de 20 februarie 2007 ar trebui calificată drept eroare care ar trebui corectată. În interesul industriei din Uniune, care trebuie protejată împotriva dumpingului, ar trebui reinstituită cât mai curând posibil taxa antidumping care rezultă în ceea ce o privește pe recurentă.

               (30)

               După ce a fost informat cu privire la faptele și considerațiile esențiale pe baza cărora s-a intenționat recomandarea reinstituirii măsurilor antidumping definitive, un producător-exportator chinez a oferit un angajament de preț în conformitate cu articolul 8 alineatul (1) din regulamentul de bază. Cu toate acestea, această ofertă de angajament nu a adus o soluție la problemele deja subliniate în considerentul 68 din regulamentul în litigiu, în special la necesitatea de a stabili, pentru fiecare dintre numeroasele tipuri de produse, prețuri de import minime semnificative care să poată fi corect monitorizate de către Comisie, fără să existe un risc grav de eludare. Mai mult, oferta de angajament de preț propunea fie un preț minim mediu vizând un singur tip de produs exportat către Uniune, fie mai multe prețuri de import minime stabilite, încă o dată, pe baza unor prețuri medii ponderate pentru combinații de anumite produse. În plus, toate combinațiile de prețuri de import minime propuse au fost semnificativ inferioare celor mai ridicate prețuri de export stabilite. Pe baza celor de mai sus, s-a concluzionat că un astfel de angajament este nerealist și, prin urmare, nu poate fi acceptat. Partea în cauză a fost informată în consecință și a avut posibilitatea de a prezenta observații. Cu toate acestea, observațiile sale nu au modificat concluzia menționată anterior.

         D.   DURATA MĂSURILOR

               (31)

               Prezenta procedură nu afectează data la care măsurile instituite prin regulamentul în litigiu vor expira în conformitate cu articolul 11 alineatul (2) din regulamentul de bază,

         ADOPTĂ PREZENTUL REGULAMENT:
   Articolul 1
   (1)   Se reinstituie o taxă antidumping definitivă asupra importurilor de mese de călcat, cu sau fără suport, cu sau fără absorbție și/sau încălzire și/sau suflantă, inclusiv mânecare, și componente esențiale ale acestora, respectiv picioarele, blatul și suportul pentru fierul de călcat, originare din Republica Populară Chineză, încadrate în prezent la codurile NC ex 3924 90 00, ex 4421 90 98, ex 7323 93 90, ex 7323 99 91, ex 7323 99 99, ex 8516 79 70 și ex 8516 90 00 (coduri TARIC3924900010, 4421909810, 7323939010, 7323999110, 7323999910, 8516797010 și 8516900051) și fabricate de Foshan Shunde Yongjian Housewares and Hardware Co. Ltd, Foshan (cod adițional TARIC A785).
   (2)   Nivelul taxei antidumping definitive aplicabile prețului net, franco frontieră a Uniunii, înainte de vămuire, este de 18,1 %.
   (3)   În absența unor dispoziții contrare, sunt aplicabile dispozițiile în vigoare privind taxele vamale.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 septembrie 2010.

            Pentru Consiliu

            Președintele

         S. VANACKERE

      (1)  JO L 343, 22.12.2009, p. 51.

      (2)  JO L 109, 26.4.2007, p. 12.

      (3)  Cauza T-206/07, Foshan Shunde Yongjian Housewares and Hardware/Consiliul.

      (4)  Cauza T-2/95, Industrie des poudres sphériques (IPS)/Consiliul, Rec., 1998, p. II-3939.

      (5)  Cauza C-458/98 P, Industrie des poudres sphériques (IPS)/Consiliul, Rec., 2000, p. I-08147.

      (6)  JO C 308, 18.12.2009, p. 44.

      (7)  JO L 209, 2.8.1988, p. 1.

      (8)  JO L 40, 12.2.2004, p. 11.

      (9)  Cauzele comune T-163/94 și 165/94, NTN Corporation și Koyo Seiko Co. Ltd/Consiliul, Rec., 1995, p. II-01381.

      (10)  Taxe antidumping instituite de Comunitățile Europene asupra importurilor de lenjerie de pat din bumbac provenind din India: invocarea, de către India, a articolului 21.5 din Înțelegerea privind soluționarea litigiilor, WT/DS141/AB/RW (8 aprilie 2003), punctele 82-86; Regulamentul (CE) nr. 1515/2001 al Consiliului din 23 iulie 2001 privind măsurile pe care Comunitatea le poate lua ca urmare a unui raport adoptat de Organul de soluționare a litigiilor al OMC privind măsurile antidumping sau antisubvenții (JO L 201, 26.7.2001, p. 10); Regulamentul (CE) nr. 436/2004 al Consiliului din 8 martie 2004 de modificare a Regulamentului (CE) nr. 1784/2000 de instituire a unei taxe antidumping definitive și de percepere definitivă a taxei provizorii instituite asupra importurilor de anumite accesorii de țevărie din fier maleabil originare din Brazilia, Republica Cehă, Japonia, Republica Populară Chineză, Republica Coreea și Thailanda (JO L 72, 11.3.2004, p. 15), în urma rapoartelor adoptate de organul de soluționare a litigiilor al OMC.

      (11)  Punctul 111 din hotărârea Curții de Justiție.